text: Kaos på motorvejen
  26 december 2013 kl. 11.17
  Stærk tåge medførte adskillige uheld på motorvejen ved Kolding og ved Horsens.
  Motorvejen ved Kolding har været spærret, efter omkring 20 biler var impliceret i flere færdselsuheld på vejen ved middagstid.
  Det var stærkt tåget i området.
  På E 45 ved Horsens var ca. 35 biler involveret i uheld.
  Politiet spærrede motorvejen, mens der blev ryddet op.
  Politiet siger, de mange uheld skyldes, at folk kører for hurtigt og med for lille afstand.
  Ingen kom alvorligt til skade ved de mange uheld.
  